ஊன்றுகோல்

ஊன்றுகோல் இரா.பழனி குமார் கலையாத கர்ப்பத்தில் நிலைத்திட்ட கருவாக! குறையிலா அங்கமுடன் நிறைமாத பிறப்பாக! உருவான உடலுடன் உலகினில் உயிர்ப்பது! இயல்பாய் நடந்திடும் இயற்கையின் நிக்ழ்வுகள் ! முழுமையாய் இல்லாமல் குறையுடனே பிறந்திட்டோர்! காலத்தின் கோலத்தால் கால்களை இழந்திட்டோர்! நடைபயிலா மழலைபோல் நடமாட முடியாதோர்! விடியாத பகல்போல முடியாத ஓவியங்கள் ! ஊனம் உள்ளதால் உள்ளம் உறைந்திட்டு! இறுகிய நெஞ்சுடன் இன்னலுறும் இதயங்கள்! மாறுபட்டு பிறந்ததால் வேறுபட்ட சமூகமாய்! வாடிய மனதுடன் வாழ்கின்ற மனிதர்கள் ! ஊனமுடன் பிறந்ததால் உடைந்திட்ட உள்ளங்கள்! சுமையிலா வாழ்வை சுகமாய் பெற்றிட! ஈரமுள்ள இதயங்கள் இரக்கமுடன் உதவிட்டால்! மனவலியை மறந்திட்டு மகிழ்வோடு வாழ்ந்திடுவர் ! ஊனமுள்ள உள்ளங்கள் ஊக்கமுடன் செயல்பட! தரமான வாழ்விற்கு தடையின்றி நடைபோட! உள்ளத்தில் உறுதிபெற உவகையுடன் உலவிட! உதவிகள் செய்திடுவோம், ஊன்றுகோலாய் மாறிடுவோம்